ԱՄՓՈՓԱԹԵՐԹ  
ԱՆՇԱՐԺ ԳՈՒՅՔ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՄՐԱՑՆԵԼՈՒ ՄԱՍԻՆ
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ       
	1․ ՀՀ կրթության, գիտության, մշակույթի և սպորտի նախարարություն
	05․02․2026թ․

	
	N  01/20.1/6540-2026

	Ի պատասխան Ձեր՝ 23․02․2026թ․
հմ․ ԴԽ//6280-2026 գրության     
     ՀՀ կրթության, գիտության, մշակույթի և սպորտի նախարարությունն «Անշարժ գույք անհատույց օգտագործման իրավունքով տրամադրելու մասին» ՀՀ կառավարության որոշման նախագծի (այսուհետև՝ Նախագիծ) վերաբերյալ առարկություններ չունի, սակայն առաջարկում է Նախագծի 1-ին կետի՝ «օգտագործման իրավունքով տրամադրել Հայաստանի Հանրապետության Շիրակի մարզի Աշոցքի համայնքապետարանի աշխատակազմ համայնքային կառավարչական հիմնարկին (այսուհետ՝ Հիմնարկ)» բառերից հետո լրացնել «՝ վերջինիս գործունեության իրականացման և Աշոցք համայնքի մշակութային կյանքի բարելավման նպատակով» բառերը։

	
Ընդունվել է,  Նախագծում կատարվել է համապատասխան փոփոխություն։



 

	2․ Կադաստրի կոմիտե
	23․02․2026թ․

	
	N ՍԹ/3896-2026

	   Հիմք ընդունելով ՀՀ տարածքային կառավարման և ենթակառուցվածքների նախարարության 2026 թվականի փետրվարի 23-ի N ԴԽ//6280-2026 գրությունը՝ «Անշարժ գույք անհատույց օգտագործման իրավունքով տրամադրելու մասին»
ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
   Նախագծով նախատեսվում է ՀՀ, Շիրակի մարզ, Աշոցք համայնք, Կրասար գյուղ,
1-ին փողոց, 30 դպրոց հասցեում գտնվող, «ՀՀ Շիրակի մարզի Կրասարի միջնակարգ դպրոց» ՊՈԱԿ-ին (այսուհետ՝ Կազմակերպություն) 2013 թվականի օգոստոսի 20-ին կնքված N 122/0013 պայմանագրով անհատույց օգտագործման իրավունքով ամրացված 325.89 քմ մակերեսով դպրոցի շենքը, ինչպես նաև դրա զբաղեցրած, օգտագործման ու սպասարկման համար հատկացված, սեփականություն հանդիսացող 0.03448 հա մակերեսով հողամասը և ընդհանուր համատեղ սեփականություն հանդիսացող 0.344932 հա մակերեսով հողամասը հետ վերցնել և երեք տարի ժամկետով, անհատույց օգտագործման իրավունքով տրամադրել ՀՀ Շիրակի մարզի Աշոցքի համայնքապետարանի աշխատակազմ համայնքային կառավարչական հիմնարկին։ Միաժամանակ Նախագծի 2-րդ կետի 1-ին ենթակետով նախատեսվում է երկամսյա ժամկետում լուծել Կազմակերպության հետ 2013 թվականի օգոստոսի 20-ին կնքված ոչ բնակելի տարածքի անհատույց օգտագործման N 122/0013 պայմանագիրը։ Նշված հանգամանքով պայմանավորված՝ տեղեկացնում ենք, որ Անշարժ գույքի էլեկտրոնային տեղեկատվական շտեմարանի տվյալների համաձայն՝ 2013 թվականի օգոստոսի 20-ին կնքված N 122/0013 պայմանագրով Կազմակերպությանը տրամադրված գույքի մակերեսը կազմում է 465.79 քմ։
   Հայտնում ենք նաև, որ Նախագծի 1-ին կետում նշված անշարժ գույքի նկատմամբ 2024 թվականի օգոստոսի 5-ին Հայաստանի Հանրապետության անվամբ կատարված սեփականության իրավունքի պետական գրանցման տվյալների (անշարժ գույքի նկատմամբ իրավունքների պետական գրանցման
N 05082024-08-0036 վկայական) համաձայն՝ ընդհանուր համատեղ սեփականության իրավունքով պատկանող հողամասի մակերեսը կազմում է 0.3443 հա։
   Ելնելով վերոգրյալից՝ առաջարկում ենք Նախագծի 1-ին և 2-րդ կետերում կատարել համապատասխան փոփոխություններ:
   Միաժամանակ տեղեկացնում ենք, որ պայմանագրի լուծումն ինքնին հիմք չէ դրա հիման վրա գրանցված անհատույց օգտագործման իրավունքի դադարման պետական գրանցում կատարելու համար։ Հետևաբար անհրաժեշտ է Նախագծի
2-րդ կետի 1-ին ենթակետում անդրադառնալ նաև «Գույքի նկատմամբ իրավունքների պետական գրանցման մասին» օրենքի 35-րդ հոդվածով սահմանված դրույթներին։

	Ընդունվել է, 0,344932 հա փոխարինվել է 0,3443 հա-ով։ Նախագծի 2-րդ կետի 1-ին ենթակետը խմբագրվել է։


	3. ՀՀ վարչապետի աշխատակազմի իրավաբանական վարչություն
	27․07․2026թ․

	
	02/16.3/25498-2026

	ԵԶՐԱԿԱՑՈՒԹՅՈՒՆ
«Անշարժ գույք անհատույց օգտագործման իրավունքով տրամադրելու մասին» ՀՀ կառավարության որոշման նախագծի վերաբերյալ

	Ներկայացված նախագիծն անհրաժեշտ է համապատասխանեցնել ՀՀ կառավարության 2023 թվականի ապրիլի 21-ի N 595-Ն որոշման 1-ին հավելվածով հաստատված՝ պետական գույքի անհատույց օգտագործման տրամադրման կարգի 17-րդ կետի 5-րդ և 6-րդ ենթակետերով սահմանված պահանջներին:


	Ընդունվել է, կատարվել են համապատասխան լրացումներ։

	3․ ՀՀ ֆինանսների նախարարություն 
	05․03․2026թ․

	
	N  01․1/9/5410-2026

	ՀՀ տարածքային կառավարման և ենթակառուցվածքների նախարարության 23.02.2026թ․ N ԴԽ//6280-2026 գրությամբ ներկայացված «Անշարժ գույք անհատույց օգտագործման իրավունքով տրամադրելու մասին» ՀՀ կառավարության որոշման նախագծի վերաբերյալ հայտնում ենք, որ դիտողություններ և առաջարկություններ չունենք:


	 4․ ՀՀ Շիրակի մարզպետի աշխատակազմ
	26․02․2026թ․

	
	N 01//01459-2026

	       Ի կատարումն ՀՀ ՏԿԵ նախարարի 23․02․26թ․ № ԴԽ//6280-2026 հանձնարարականի՝ հայտնում ենք, որ «Անշաժ գույքի անհատույց օգտագործման իրավունքով տրամադրելու մասին» ՀՀ կառավարության որոշման նախագծի վերաբերյալ դիտողություն և առաջարկություն չունենք։
      



